title: سون تزو
text: سون تزو ؤلا سونزي (مزيود ف جوايه 544 ق.م، مات ف جوايه 496 ق.م) قائد عسكاري، سطراتيجيست، و فيلسوف شينوي، عاش ف لفترة ديال سلالة دجو الشرقية لي حكمات الشينوا مابين 771 ق.م تال 256 ق.م. سون تزو هوّا لي يقدر يكون ألّف كتاب لفن د لحرب لي كان عندو تأتير كبير على السطراتيجيات د لعسكر و لفلسفة ف شرق أسيا و من بعد تا ف لعالم لغربي. السمية ديالو فاش تّولد كانت سون وو، ولاكين ب كترت ما كيحتارموه الشناوا و كيعلّيو من شانو، ولّا معروف كتر ب سون تزو، لي كاتعني لموعلّيم سون.